02 פברואר, 2025

**פגישה 4 - פרויקט גמר - קוד המס בארה"ב**

משתתפים: ד"ר אור אנידג'ר, תומר סורוז'ון, אורי בראל, רויטל יוסופוב ויפעת גסטפריינד.

* הוצגה מצגת (ראו נספח) המפרטת מספר גרפים להצגה ויזאולית של תוצאות ההשוואה, בהיבטים שונים, בין קוד המס לשנת 2017 לבין קוד המס לשנת 2018.
* מהניתוח שבוצע עד כה, הן ברמת כותרות והן ברמת התוכן, עולה כי על אף שנמצאו מספר שינויים מינוריים בין הקודים, מרבית התוצאות מעידות על כך שקיים דמיון משמעותי, הן במבנה והן בתוכן.
* לאור התוצאות כאמור לעיל וכמפורט במצגת, אנו נדרשים למספר הבהרות וחידודים הנוגעים לטענות באשר לשוני הקיים בקודי המס בין השנים, כפי שהועלו ע"י תמיר ודורון, על מנת שנוכל לבחון לעומק ובאופן ממוקד את הטענות והשינויים בין השנים.
* להלן פירוט הסוגיות / שאלות שנודה על חידוד והבהרות לגביהן:

1. קבלת דוגמאות נוספות לביטויים / רצפי מילים ספציפיים, אשר יהוו "עוגנים" בניתוח נוסף שיבוצע על תוכן הפסקאות, בין קודי המס לשנים השונות, אשר יכולים להצביע על שינויים בקודי המס בין השנים.
2. ניסוח טענות פרטניות לצורך המחקר, אשר אנו מבקשים להוכיח בעבודתנו, על מנת שהצוות יוכל לוודא שאל מול כל אחת מהן קיים ניתוח שלם העונה על הטענה. יש לפרוט את הטענה המרכזית, לתתי טענות פרקטיות, שניתן לבחון ולאמת באמצעות ניתוח קודי המס.
3. קבלת פסקאות/מקומות ספציפיים, שמוכרים/ידועים לתמיר ודורון, ככאלה שקיים בהם שינוי מהותי בקודי המס בין השנים.
4. בדיקה על פסקאות / תוכן בוצעה באמצעות פירוק פסקאות לתתי-פסקאות ובחינה של כל תת-פסקה מול תתי-פסקאות, תחת אותה כותרת, בקודי המס בין השנים (מכפלה קרטזית). במרבית המקרים נמצאה התאמה מדויקת של דמיון בין תתי-הפסקאות ואז, על פניו, נראה שאין משמעות לבחינה של תת-פסקה מסוימת שנמצאה לה התאמה מול יתר תתי-הפסקאות הנוספות. האם אכן כך?
5. האם קיימת חשיבות לסדר הפסקאות והופעתן ברצף מסוים תחת כותרת מסוימת (קרי, מיקום תת-הפסקה תחת כותרת מסוימת), או שעצם הימצאותה של פסקה, מספק?
6. הסבר והבהרה לגבי מהות ותפקידן של הטבלאות השונות המפורטות בקודי המס (טבלאות המפרטות את אחוזי המס מול היקף ההוצאה וכד') - הניתוח עד כה, בוצע ללא בחינה לעומק של הטבלאות ששובצו כחלק מהפסקאות (רק הטבלה לא נכללה בבחינה, יתר התוכן של הפסקה נלקח בחשבון). האם קיים הבדל מהותי למיטב דעתם המלומדת של תמיר ודורון, בין השנים ועד כמה בחינה לעומק של ההבדלים בטבלאות יכול לסייע / לתמוך בטענה המרכזית.
7. סוגייה לעניין הניתוח הסמנטי המבוצע – עד כה, הניתוח בוצע באמצעות בחינה של דמיון סמנטי ולירי של קודי המס בין השנים. נשאלת השאלה האם הניתוח הסמנטי מספק כשלעצמו או שייתכנו מקרים בהם גם אם המשפט/פסקה דומים מבחינה סמנטית, קיים שוני מהותי כאשר בוחנים אותם בעין משפטית "טהורה". האם ייתכנו מצבים כאמור? במידה שכן, נשמח לדוגמאות קונקרטיות.

נספח – מצגת פגישה 4

